Diari Oficial de la Generalitat Valenciana


Sumari del DOGV 9817, del 27-03-2024 (2024/1328)

RESOLUCIÓ d'11 de febrer de 2024, de la sotssecretària de la Vicepresidència Primera i Conselleria de Cultura i Esport, per la qual es disposa la publicació del conveni subscrit entre la Generalitat, a través de la Vicepresidència Primera i Conselleria de Cultura i Esport, i la Federació de Jocs i Esports Tradicionals de la Comunitat Valenciana, per a fomentar els jocs i esports tradicionals com a esports valencians, i donar-hi suport.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9817

Data del DOGV
:   27-03-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/1328


Data del document
:   11-02-2024

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Descriptors 

:   * Vicepresidència Primera i Conselleria de Cultura i Esport

RESOLUCIÓ d'11 de febrer de 2024, de la sotssecretària de la Vicepresidència Primera i Conselleria de Cultura i Esport, per la qual es disposa la publicació del conveni subscrit entre la Generalitat, a través de la Vicepresidència Primera i Conselleria de Cultura i Esport, i la Federació de Jocs i Esports Tradicionals de la Comunitat Valenciana, per a fomentar els jocs i esports tradicionals com a esports valencians, i donar-hi suport. [2024/1328]  
La Generalitat, mitjançant la Vicepresidència Primera i Conselleria de Cultura i Esport, i la Federació de Jocs i Esports Tradicionals de la Comunitat Valenciana, han subscrit en data 20 de novembre de 2023, després de la tramitació reglamentària prèvia, un conveni per a fomentar els jocs i els esports tradicionals com a esports valencians, i donar-los suport.  
En compliment del que s'establix en la clàusula dessetena del conveni esmentat, que ha quedat inscrit en el Registre de convenis de la Generalitat amb el número 0079/2024, es publica en el Diari Oficial de la Generalitat Valenciana i figura com a annex a esta resolució.  
  
  
València, 11 de febrer de 2024.- La sotssecretària de la Vicepresidència Primera i Conselleria de Cultura i Esport: María Eugenia Vives Arlandis  
  
  
ANNEX  
  
Conveni de col·laboració entre la Generalitat, mitjançant la Vicepresidència Primera i Conselleria de Cultura i Esport, i la Federació de Jocs i Esports Tradicionals de la Comunitat Valenciana, per a fomentar els jocs i els esports tradicionals com a esports valencians, i donar-los suport  
  
Reunits  
D'una banda, l'honorable vicepresident primer i conseller de Cultura i Esport, Sr. Vicente José Barrera Simó, en nom i representació de la Generalitat, en virtut del nomenament efectuat per mitjà del Decret 11/2023, de 19 de juliol, del president de la Generalitat, pel qual es nomena la persona titular de la Vicepresidència Primera i Conselleria de Cultura i Esport, i que actua en virtut de les facultats conferides per l'article 3 del Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries i les seues atribucions, i per l'article 6.3 del Decret 176/2014, de 10 d'octubre, pel qual es regulen els convenis que subscriga la Generalitat i el registre d'estos.  
D'altra banda, Àngel Gómez i Navarro, president de la Federació de Jocs i Esports Tradicionals de la Comunitat Valenciana, en nom i representació de l'entitat, en virtut del nomenament efectuat per acord de l'assemblea d'1 de desembre de 2022,  i que actua en virtut de la representació que li atorga l'article 23 dels estatuts de la federació esmentada.  
Els dos actuen en representació de les institucions, i en virtut de les competències que cada un exercix en matèria d'esports,  
  
Manifesten  
I. Que la Llei 2/2011, de 22 de març, de la Generalitat, de l'esport i l'activitat física de la Comunitat Valenciana, establix en l'article 3.5 que una de les línies generals d'actuació de la Generalitat és protegir i difondre els esports i jocs autòctons, dins i fora de la Comunitat Valenciana, com a manera de promocionar i mantindre les tradicions esportives valencianes.  
II. Que la Federació de Jocs i Esports Tradicionals de la Comunitat Valenciana té com a finalitat la promoció, la tutela, l'organització i el control de les modalitats i especialitats esportives dels jocs i esports tradicionals adscrits a la Comunitat Valenciana.  
III. La Llei 38/2003, de 17 de novembre, general de subvencions, en l'article 22.2.a disposa que poden concedir-se de manera directa les subvencions previstes nominativament en els pressupostos, d'acord amb l'article 168.1.A de la Llei 1/2015, de 6 de febrer, d'hisenda pública, del sector públic instrumental i de subvencions.  
IV. La Llei 9/2022, de 30 de desembre, de pressupostos de la Generalitat per a l'exercici 2023, aprova els pressupostos que han d'executar els organismes que integren la Generalitat durant l'exercici pressupostari de 2023. En estos pressupostos hi ha una línia nominativa anomenada «Foment i suport als esports valencians i jocs tradicionals», la finalitat de la qual és fomentar i donar suport a l'esport de la pilota valenciana, la columbicultura, el colom esportiu, el tir i arrossegament, els jocs tradicionals, la vela llatina i la pesca amb rall, ajudar les federacions i associacions sense ànim de lucre en el seu funcionament, en el desenvolupament dels programes de tecnificació esportiva, ajudes a esportistes, programes divulgatius, promoció de les respectives modalitats tradicionals, i en l'organització de competicions esportives i exhibicions. Així mateix, esta línia pressupostària ha previst una distribució de la subvenció entre diferents beneficiaris, i correspon a la Federació de Jocs i Esports Tradicionals de la Comunitat Valenciana un import de 15.000 euros.  
En conseqüència, i per a regular esta col·laboració, les institucions firmants subscriuen este conveni, que s'ha de subjectar a les següents:  
  
  
Clàusules  
  
Primera. Objecte del conveni  
És objecte del present conveni determinar la col·laboració entre la Vicepresidència Primera i Conselleria de Cultura i Esport i la Federació de Jocs i Esports Tradicionals de la Comunitat Valenciana, per als jocs i esports tradicionals com a esports valencians, i donar-los suport en el seu funcionament, en el desenvolupament dels programes de tecnificació esportiva, ajudes a esportistes, programes divulgatius, promoció de les respectives modalitats tradicionals, i en l'organització de competicions esportives i exhibicions.  
  
Segona. Actuacions que cal desenvolupar  
La Federació de Jocs i Esports Tradicionals de la Comunitat Valenciana presenta un projecte esportiu en què estan inclosos els programes i les activitats esportives, el calendari i els objectius perseguits per a enguany. S'hi inclouen les activitats que contribuïxen a visualitzar el principi d'igualtat efectiva d'homes i dones, amb l'objectiu d'integrar-hi la perspectiva de gènere i els drets de les dones.  
  
Enguany, l'Escola Autonòmica de Jocs Tradicionals de la FJET-CV complix 20 anys. És per això que es té la intenció de realitzar activitats de promoció i recuperació de jocs, tant a la seu de l'Escola a Benissanó, com en altres llocs que es puguen gestionar.  
  
En l'apartat d'activitats esportives s'inclou el festival obert de jocs «Quatre Cantons», que s'ha de celebrar a Benissanó al setembre.  
  
La Copa de la Federació de Bitles que s'ha de celebrar a Cullera a l'octubre.  
L'Escola realitzarà activitats de promoció en els centres escolars dins del programa «Jocs a l'Escola».  
  
Bitles:  
- Lliga autonòmica: des de gener a setembre.  
- Trofeus oficials:  
- President  
- Copa de la Generalitat  
- Castell de Benissanó  
- Bitles-torre  
- Comunitat Valenciana  
- Copa Federació  
  
Llançament de bola a braç  
- Circuit autonòmic  
  
  
Pic i pala / escampilla  
- Circuit autonòmic  
- Pic i pala arrimar  
  
Canut  
- Locals i de promoció  
  
Llançament al set i mig  
- Fase classificatòria  
- Final autonòmica  
  
A més de participar en la trobada interautonòmica de bitles de 6 que s'ha de celebrar a la Sénia, en les activitats a escala nacional (A Corunya, Reus i Eivissa) i el festival de jocs i assemblea europea a Portugal, a l'octubre. Les actuacions federatives han d'utilitzar les dos llengües oficials de la Comunitat Valenciana.  
  
Tercera. Obligacions de la Federació de Jocs i Esports Tradicionals de la Comunitat Valenciana  
1. Realitzar les actuacions necessàries per a desenvolupar els programes per als quals es concedix la subvenció.  
2. Fer constar expressament en totes les activitats, els actes i el material de difusió i publicitat de les actuacions subvencionades la col·laboració de la Generalitat.  
3. Fer constar en la web de la Federació la subvenció concedida mitjançant el present conveni. Com a mínim, cal indicar-hi l'entitat concedent, l'import rebut i l'actuació subvencionada.  
4. Notificar a la Direcció General d'Esport qualsevol proposta de canvi o modificació dels programes presentats quan es produïsca.  
  
5. Aportar qualsevol altra informació que li siga requerida per la Direcció General d'Esport per al millor coneixement i comprensió de l'aplicació de la subvenció.  
6. Acreditar que la Federació de Jocs i Esports Tradicionals de la Comunitat Valenciana es troba al corrent en el compliment de les obligacions tributàries i davant de la Seguretat Social.  
7. Sotmetre's a les actuacions de control financer que corresponen a la Intervenció General de la Generalitat en relació amb l'ajuda concedida.  
8. Comunicar a la Direcció General d'Esport l'obtenció d'ajudes i subvencions per a la mateixa finalitat, provinents d'altres administracions o ens públics o privats.  
9. Haver rendit davant de la Direcció General d'Esport els comptes anuals de l'exercici anterior, de conformitat amb l'article 70.3 de la Llei 2/2011, de 22 de març, de la Generalitat, de l'esport i l'activitat física de la Comunitat Valenciana.  
10. Conservar i custodiar proves acreditatives de la realització efectiva de les activitats objecte d'esta subvenció, com per exemple vídeos, fotografies o altres mitjans de prova en format electrònic, així com llistes de participants i publicitat en la seua web o en mitjans de comunicació, que haurà de posar a disposició de la Direcció General d'Esport en cas de ser requerides.  
11. Conservar els documents justificatius de l'aplicació dels fons subvencionats, incloent-hi els documents electrònics, mentres puguen ser objecte de les actuacions de comprovació i control segons la normativa fiscal, laboral i administrativa.  
12. A més de complir totes les obligacions derivades de la normativa aplicable en matèria de subvencions, especialment les obligacions dels articles 13 i 14 de la Llei general de subvencions.  
  
Quarta. Transparència, subministrament d'informació i dades obertes  
En compliment de la Llei 19/2013, de 9 de desembre, de transparència, accés a la informació pública i bon govern, la Llei 1/2022, de 13 d'abril, de transparència i bon govern de la Comunitat Valenciana, i de l'article 18 de la Llei general de subvencions, els subjectes beneficiaris de la subvenció hauran de complir les obligacions de transparència següents:  
1. Les entitats privades hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre, quan:  
· Perceben durant el període d'un any ajudes o subvencions públiques en una quantia superior a 100.000 euros.  
· Perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000 euros.  
· Les ajudes o subvencions percebudes representen almenys el 40 % del total dels seus ingressos anuals, sempre que assolisquen com a mínim la quantitat de 5.000 euros.  
En particular, hauran de publicar, en els termes previstos en els principis generals de l'article 5 de la Llei 19/2013, la informació institucional i organitzativa de l'article 6 i l'econòmica i pressupostària de l'article 8 d'esta. La publicació es realitzarà per mitjà de la pàgina web de l'entitat, o bé mitjançant la plataforma TEP - Transparència Entitats Privades, de GVA Oberta, a la qual es pot accedir en .  
Esta informació s'haurà de publicar a partir de l'any següent a aquell en el qual s'hagen superat els llindars establits, i haurà de mantindre's publicada durant almenys quatre anys naturals.  
2. Sense perjuí de les obligacions previstes en l'apartat anterior, totes les entitats o persones beneficiàries de subvencions hauran de donar la publicitat adequada del caràcter públic del finançament de programes, activitats, inversions o actuacions de qualsevol classe que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
3. Les entitats o persones beneficiàries de subvencions estan obligades a subministrar a l'entitat concedent, amb requeriment previ, tota la informació que siga necessària per al compliment per esta de les obligacions previstes en la Llei de transparència, en el termini de 15 dies hàbils des del requeriment. Una vegada transcorregut el termini conferit en el requeriment sense que este haguera sigut atés, l'òrgan que ha realitzat el requeriment podrà acordar, amb advertència i audiència prèvies a l'interessat, la imposició de multes coercitives en els termes previstos en l'article 5 de la Llei 1/2022.  
4. Els nous conjunts de dades que es generen per la formalització i el desenvolupament de les subvencions atorgades per l'Administració de la Generalitat s'han de disposar, sempre que siga possible, com a conjunt de dades obertes.  
  
Quinta. Conflicte d'interessos  
La Federació de Jocs i Esports Tradicionals de la Comunitat Valenciana haurà d'adoptar totes les mesures necessàries per a previndre qualsevol situació en la qual la imparcialitat i l'objectivitat en l'execució de l'acció puguen veure's compromeses per raons d'interés econòmic, afinitats polítiques, vincles familiars o afectius, o qualsevol altre interés compartit («conflicte d'interessos»).  
La Federació de Jocs i Esports Tradicionals de la Comunitat Valenciana haurà de comunicar oficialment a la Direcció General d'Esport, sense demora, qualsevol situació constitutiva d'un conflicte d'interessos o susceptible de conduir a un conflicte d'interessos i prendre immediatament totes les mesures necessàries per a corregir esta situació. L'incompliment d'esta obligació pot suposar una infracció a l'ordenament jurídic vigent.  
  
Sexta. Obligacions de la Vicepresidència Primera i Conselleria de Cultura i Esport  
Col·laborar econòmicament amb la Federació de Jocs i Esports Tradicionals de la Comunitat Valenciana en les despeses ocasionades pel desenvolupament de diferents línies d'actuació de la Federació, amb la concessió de la subvenció nominativa prevista de 15.000 euros, a càrrec de l'aplicació pressupostària 17.09.58.117.80, capítol 4, línia S7891000, dels pressupostos de la Generalitat per a l'any 2023, per a atendre despeses de funcionament, amb la distribució següent:  
- Programa I: gestió i funcionament, import de 6.000 euros.  
- Programa II: activitats esportives, import de 9.000 euros.  
Esta quantitat, així com l'aplicació i l'execució del conveni, no suposa un increment de la despesa, aprovada per la Llei 9/2022, de 30 de desembre, de pressupostos de la Generalitat per a l'exercici 2023.  
Esta línia de subvenció s'ajusta als objectius d'estabilitat als quals fa referència l'article 27 de la Llei 1/2015, de 6 de febrer, de la Generalitat, d'hisenda pública, i forma part de l'objectiu estratègic 3 de la Direcció General d'Esport del Pla estratègic de subvencions de la Conselleria d'Educació, Cultura i Esport, aprovat per la Resolució de 23 de març de 2020, del conseller d'Educació, Cultura i Esport (DOGV 07.04.2020).  
Una vegada firmat el present conveni, la Vicepresidència Primera i Conselleria de Cultura i Esport procedirà, en el termini de 10 dies hàbils des de la inscripció en el Registre de convenis de la Generalitat, a publicar el text íntegre en el portal de transparència de la Generalitat GVA Oberta, de conformitat amb el que es disposa en els articles 3 i 21 de la Llei 1/2022, de 13 d'abril, de transparència i bon govern de la Comunitat Valenciana, i en l'article 12 del Decret 105/2017, de 28 de juliol, del Consell. Així mateix, seran objecte de publicació el corresponent informe de necessitat, una memòria succinta sobre les activitats realitzades en el marc del conveni i la seua execució pressupostària.  
  
  
Sèptima. Comissió mixta de seguiment i control  
Per a l'adequada planificació, execució i avaluació de les actuacions objecte del present conveni es constituirà una comissió mixta, formada per dos membres de cada una de les entitats firmants del conveni, designats per cada una, de conformitat amb l'article 54 de la Llei orgànica, de 22 de març, per a la igualtat efectiva de dones i homes.  
Esta comissió mixta tindrà les funcions següents:  
  
1. Supervisar l'execució del conveni, així com adoptar les decisions i dictar les instruccions necessàries a fi d'assegurar la realització correcta de les activitats convingudes, incloent-hi a l'efecte la solució, en primera instància, de les controvèrsies d'interpretació i compliment que puguen plantejar-se respecte d'este conveni.  
2. Seguiment del desenvolupament de les activitats del conveni.  
3. Afavorir en qualsevol moment la comunicació general entre les parts, i resoldre tot el que siga possible de manera immediata, o demanar, en cas contrari, la intervenció dels responsables adequats.  
4. Realitzar l'avaluació de les activitats exercides.  
5. Aprovar la memòria anual.  
Esta comissió mixta realitzarà el seguiment i el control de les actuacions objecte d'este conveni, a més de les funcions previstes en l'article 9 del Decret 176/2014, de 10 d'octubre. La comissió mixta remetrà una còpia de les actes, els acords i els informes que emeta en el desenvolupament i l'execució de les seues funcions, a la Direcció General d'Esport.  
El règim de funcionament de la comissió mixta de seguiment i control quedarà sotmés al que s'establix en els articles 15 i següents de la Llei 40/2015, de règim jurídic del sector públic.  
  
Octava. Compatibilitat de la subvenció  
La subvenció objecte del present conveni és compatible amb altres subvencions, ajudes, ingressos o recursos obtinguts per a la mateixa finalitat, sempre que la suma de tots no supere el cost total de l'activitat. No obstant això, no és compatible en cas que l'administració o entitat concedent forme part del sector públic de la Generalitat.  
  
Novena. Despeses subvencionables  
La subvenció concedida s'ha de destinar a sufragar les despeses ocasionades pel desenvolupament de les diferents línies d'actuació, que s'indiquen a continuació:  
  
1. Programa I: gestió i funcionament  
La gestió i el funcionament ordinari, relatius a l'organització federativa. Esta subvenció es destina a sufragar despeses del personal d'administració, material d'oficina, lloguers, subministraments, tributs, reunions dels òrgans de govern i representació, publicacions, i en general despeses corrents relacionades directament en la gestió i el funcionament de la Federació. No són subvencionables les despeses ocasionades per àpats de treball, ni les despeses que no són imprescindibles per als fins federatius. Igualment, queden excloses de finançament les despeses derivades d'explotacions econòmiques que no coincidisquen amb l'objecte social o la finalitat específica de la Federació de Jocs i Esports Tradicionals de la Comunitat Valenciana.  
  
  
  
2. Programa II: activitats esportives  
L'organització, la promoció i el desenvolupament d'activitats esportives ordinàries; es consideren així les competicions esportives organitzades per iniciativa de la Federació de Jocs i Esports Tradicionals de la Comunitat Valenciana o a proposta de clubs o altres entitats esportives públiques o privades, dins de les competències de la Federació. Se'n pot subcontractar l'organització en un percentatge no superior al 50 % del total de les despeses assumides per la Federació.  
  
Esta subcontractació es realitzarà de conformitat amb el que establix l'article 29 de la Llei 38/2003, general de subvencions.  
Queden excloses les despeses ocasionades per premis, cànons o drets d'organització, i despeses d'homologació de la competició.  
Els tributs són despeses subvencionables quan el beneficiari de la subvenció els abona efectivament. En cap cas es consideren despeses subvencionables els impostos indirectes, quan siguen susceptibles de recuperació o compensació, ni els impostos personals sobre la renda.  
  
  
Dècima. Pagament i termini de justificació  
La Generalitat abonarà per transferència bancària la subvenció a la Federació de Jocs i Esports Tradicionals de la Comunitat Valenciana, amb la justificació del compliment de l'activitat subvencionada, de conformitat amb l'article 75 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.  
El termini de presentació de la justificació conclourà l'1 de desembre de 2023.  
  
Onzena. Forma de justificació  
La documentació justificativa de la subvenció que ha de presentar la Federació de Jocs i Esports Tradicionals de la Comunitat Valenciana ha de revestir la forma de compte justificatiu simplificat que, d'acord amb el que disposa l'article 75 del Reglament de la Llei general de subvencions, ha de contindre la informació següent:  
1. Memòria d'actuació justificativa del compliment de la finalitat de les condicions imposades en la concessió de la subvenció, amb indicació de les activitats realitzades i dels resultats obtinguts.  
2. Una relació classificada de les despeses de l'activitat subvencionada amb indicació de la persona o de l'entitat creditora, i del document, el seu import, data d'emissió i data de pagament. S'ha d'indicar en cada una l'explicació de la despesa que permeta identificar la finalitat i l'adequació a l'objecte de la subvenció.  
3. Un detall d'altres ingressos o subvencions que hagen finançat l'activitat subvencionada, amb indicació de l'import i la procedència.  
  
Tots estos documents han d'estar firmats per la persona responsable de la tresoreria i incloure el vistiplau de la persona que exercisca la presidència de la Federació.  
Els beneficiaris, de conformitat amb el que establix l'article 31.3 de la Llei general de subvencions, quan l'import de la despesa subvencionable supere les quanties del contracte menor establides en la Llei 9/2017, de 8 de novembre, de contractes del sector públic, deuran acreditar haver sol·licitat com a mínim tres ofertes de diferents proveïdors amb caràcter previ a la contractació del compromís per a la prestació del servici o l'entrega del bé, amb excepció de les prestacions que, per les característiques especials de les despeses subvencionables, no hi haja en el mercat suficient nombre d'entitats que el subministren o el presten, llevat de la despesa que s'haguera realitzat amb anterioritat a la sol·licitud de la subvenció.  
Tota la documentació i la justificació d'este conveni serà remesa per la Federació de Jocs i Esports Tradicionals de la Comunitat Valenciana a la Direcció General d'Esport de manera telemàtica. L'enllaç al procediment telemàtic serà el següent:  
  
  
Dotzena. Pla de control  
Esta subvenció estarà sotmesa a les actuacions incloses en el Pla de control de 2023, regulat per la Resolució de 23 de març de 2023, del director general d'Esport, per la qual s'aprova el pla de control material de les subvencions que concedisca la Direcció General d'Esport en l'àmbit del programa pressupostari 457.10 «Foment de l'activitat esportiva» en 2023, d'acord amb l'article 169 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Així mateix, en l'aplicació del pla de control als expedients seleccionats en este, addicionalment es realitzarà el control material de la realització efectiva de les activitats objecte de subvenció, mitjançant comprovacions in situ si es considera procedent, o bé mitjançant altres procediments, com ara vídeos, fotografies o altres proves en format electrònic, així com la comprovació de llistes de participants i el seguiment de la publicitat en la seua web o en els mitjans de comunicació, per tal de garantir la realització adequada de l'activitat subvencionada.  
  
  
Tretzena. Eficàcia i vigència del conveni  
Este conveni tindrà vigència des de la data de la seua firma i estendrà els seus efectes des de l'1 de gener fins al 31 de desembre de 2023.  
  
Catorzena. Clàusula de resolució  
El present conveni pot ser resolt per acord de les parts que el subscriuen.  
A més, seran causes de resolució:  
- L'incompliment dels compromisos adquirits en este.  
- L'extinció del termini de vigència, segons disposa la clàusula anterior.  
- La decisió judicial declaratòria de la nul·litat del conveni.  
En cas de resolució del conveni, les parts, a proposta de la comissió mixta, podran acordar la continuació i la finalització de les activitats ja iniciades que consideren oportunes, d'acord amb el que establix l'article 52.3 de la Llei 40/2015, d'1 d'octubre, de règim jurídic del sector públic.  
En cas d'incompliment de l'obligació de justificar la subvenció o en cas de justificació insuficient, s'acordaran les conseqüències que siguen aplicables, de conformitat amb l'article 37.1.c de la Llei 38/2003, general de subvencions. La modificació del contingut del conveni requerix l'acord unànime de les parts, d'acord amb el que establix l'article 49.g de la Llei 40/2015.  
  
Quinzena. Protecció de dades personals  
1. La gestió de la subvenció nominativa, i de la firma i seguiment d'este conveni mitjançant el qual s'instrumenta, comporta el tractament de dades de caràcter personal, per la qual cosa s'apliquen les mesures i les garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'estes dades (RGPD), i la Llei orgànica 3/2018, de 5 de desembre, de protecció de dades personals i garantia dels drets digitals.  
  
2. En compliment del que disposa l'article 13 de l'RGPD, la informació en matèria de protecció de dades és la següent:  
a) Responsable del tractament: Vicepresidència Primera i Conselleria de Cultura i Esport, plaça de Nules, 2, 46755 València.  
b) Delegació de Protecció de Dades de la Generalitat, passeig de l'Albereda, 16, 46084 València. Adreça electrònica: .  
c) Finalitat del tractament: gestionar la concessió, el control i la justificació de la subvenció.  
d) Les bases de legitimació general aplicables al tractament de dades són les previstes en els apartats c i e de l'article 6.1 de l'RGPD (l'interés públic i l'obligació legal), en relació amb les normes específiques que regulen este procediment.  
e) Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, especialment en la fase de justificació de la subvenció, tindrà l'obligació d'informar-los en els termes que establix esta clàusula.  
  
f) Persones destinatàries de les dades: no està prevista la comunicació de dades de caràcter personal.  
g) Les dades no seran objecte de transferències internacionals.  
h) El responsable podrà efectuar, en l'exercici de les seues competències, les verificacions necessàries per a comprovar l'exactitud de les dades declarades per la persona interessada que estan en poder de les administracions públiques.  
i) De conformitat amb l'article 13.2 de l'RGPD, totes les dades personals sol·licitades mitjançant els formularis i la documentació vinculada són necessàries per a poder tramitar la subvenció en les distintes fases del procediment. La falta de comunicació d'estes dades a la Conselleria comportarà les conseqüències previstes per l'ordenament jurídic.  
j) Termini de conservació de dades: les dades personals es conservaran durant el temps necessari per a complir la finalitat per a la qual se sol·liciten i pels terminis establits en les normes vigents per a complir obligacions i responsabilitats legals, i seran suprimides d'acord amb el que es preveu en la normativa d'arxius i documentació.  
  
k) La persona interessada té dret a sol·licitar del responsable del tractament l'accés, la rectificació i la supressió de les seues dades de caràcter personal, així com la limitació o oposició tant al tractament d'estes dades com a no ser objecte de decisions individuals automatitzades, de manera presencial o telemàtica, de conformitat amb el que s'indica en la pàgina següent: .  
l) A més de qualsevol altre recurs administratiu o acció judicial, si la persona interessada considera no atesos els seus drets o vulnerat el tractament de les seues dades personals, pot reclamar davant de la delegada de protecció de dades, de manera presencial o telemàtica, de conformitat amb el que s'indica en la pàgina següent: . A més, existix la possibilitat de reclamar davant de l'Agència Espanyola de Protecció de Dades.  
3. Pel que fa a la firma i al seguiment del conveni, tant la Conselleria com l'altra part són responsables del tractament que facen de les dades de les persones firmants i interlocutores, i dels membres de la comissió mixta de seguiment i control. El text del conveni, amb les dades de les persones firmants, serà enviat al Registre de convenis de la Generalitat i publicat en el portal de transparència de la Generalitat.  
  
  
Setzena. Justificació legal de la concessió de la subvenció  
La subvenció regulada en este conveni té caràcter únic, derivat de les característiques singulars de l'entitat beneficiària, i es fonamenta la concessió en els articles 3.5 i 54 de la Llei 2/2011.  
D'acord amb el que establix l'article 11.4.a del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, esta subvenció nominativa té caràcter de concessió directa emparada en el supòsit legal previst en l'article 168.1.a de la Llei 1/2015, de 6 de febrer, d'hisenda pública, del sector públic instrumental i de subvencions, i en l'article 22.2.a de la Llei 38/2003, de 17 de novembre, general de subvencions, per estar prevista nominalment en la Llei de pressupostos de la Generalitat per a 2023.  
  
  
Dessetena. Normativa  
A este conveni serà aplicable el que disposen la Llei 38/2003, de 17 de novembre, general de subvencions, i el Reial decret 887/2006, que aprova el seu reglament; la Llei 40/2015, de règim jurídic del sector públic; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i també el Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre.  
El present conveni serà objecte de publicació en el Diari Oficial de la Generalitat Valenciana, en atenció a la Llei 38/2003, de 17 de novembre, general de subvencions, que en l'article 9.3 indica que «les bases reguladores de cada tipus de subvenció es publicaran en el Boletín Oficial del Estado o en el diari oficial corresponent»  
  
Dihuitena. Naturalesa jurídica i qüestions litigioses  
El present conveni de col·laboració té caràcter administratiu i s'ha de regir pel que establix la normativa general i, concretament, s'ha d'ajustar al que disposa la Llei 40/2015, d'1 d'octubre, de règim jurídic del sector públic.  
Les possibles qüestions litigioses o controvèrsies per l'aplicació, la interpretació, la modificació, els efectes i la resolució del present conveni hauran d'intentar ser resoltes, en primera instància, per mutu acord entre les parts mitjançant la comissió de seguiment prevista en la clàusula sèptima.  
Si no s'arriba a un acord, les possibles controvèrsies han de ser resoltes com disposa la Llei 29/1998, de 13 de juliol, reguladora de la jurisdicció contenciosa administrativa, pel Tribunal Superior de Justícia de la Comunitat Valenciana.  
  
Denovena. Comunicació a la Comissió Europea  
L'ajuda concedida no necessita ser notificada a la Unió Europea, perquè no complix els requisits de l'apartat 1 de l'article 107 del TFUE, segons disposa el Decret 128/2017, de 29 de setembre, del Consell, ja que esta no suposa cap avantatge econòmic, atés que l'entitat beneficiària en este conveni no desenvolupa activitats econòmiques en què s'oferisquen al mercat béns o serveis, per la qual cosa no hi ha possibilitat de falsejament de la competència.  
  
L'activitat objecte del conveni no es considera econòmica, donada la seua finalitat de protecció de l'esport valencià de jocs i esports tradicionals, com a manifestació cultural pròpia i patrimoni cultural de la Comunitat Valenciana. A més, l'import de les ajudes no superarà el cost de l'activitat.  
  
Com a mostra de conformitat, les parts firmen el present conveni en el lloc i data,  
  
València, 20 de novembre de 2023  
  
El vicepresident primer i conseller de Cultura i Esport: Vicente José Barrera Simó  
El president de la Federació de Jocs i Esports Tradicionals de la Comunitat Valenciana: Ángel Gómez i Navarro